**ארטי-שואוקייס: מוזיקה מירושלים**

Live EP של מיטב אמני האינדי הירושלמי.

מיזם חדש של קהילת המוזיקאים והמוזיקאיות בירושלים **אממ"י** בשיתוף **המחלקה למוזיקה בעיריית ירושלים** מביא לקדמת הבמה את **המיטב מתוך סצנת האינדי הירושלמית** ממגוון סגנונות וז'אנרים – הסצנה הירושלמית היא אחת הסצנות המגוונות והמרתקות ביותר בתעשיית המוזיקה בארץ ובעולם, היא מכילה בתוכה מגוון בלתי נדלה של סגנונות וכישרון שרק מחכים לפרוץ ולצאת החוצה, החלטנו להפיק את ארטי-שואוקייס כדי לתת את הבמה הראויה ליוצרים המעולים של העיר.

ארטישואוקייס מציגים השנה את **תמר שכטר, אוריה הרוש** ו-**Qerenne** בשלושה Live EP ואת **נמרוד קינן** בסינגל בונוס, ארבעה מוזיקאים ומוזיקאיות ייחודיים ושונים מאוד, המשותף ביניהם הוא **הנוכחות הבימתית המהפנטת** והכישרון המוזיקלי שנודף מכל צליל שהם מוציאים.

הפרויקט ייצא לאור **ביום ראשון ה21/05/23** לכבוד יום ירושלים החל ב19/05

הפקה וניהול מוזיקלי – שניר להב | צילום ועריכת וידאו – גיל ישי | הקלטה – דולב סולומון

מיקס ומאסטר – ירון סאפר | גרפיקה – אלעד אלחרר

הפרויקט הוקלט וצולם בקניה 4 ירושלים

**על היוצרים והיוצרות**

**קרן קורקוס – Qerenne -** [לצפייה בלייב EP](https://youtu.be/MA1Ito7v4y0)

זמרת, יוצרת ומפיקה עצמאית, שהיצירה שלה מובלת ע״י נוכחות ווקאלית עמוקה, מרשימה ומלאת נשמה, המגישה ליריקה אינטימית וישירה, באנגלית ובעברית. הלחנים שלה מגובים בהרמוניות ווקאליות עשירות ובהשפעות מגוונות של ג׳אז, גוספל, אר אנד בי, סול ופולק ומלווים לרוב בגיטרה חשמלית מעודנת ועוטפת.

*"היה לי חשוב להביא לארטישואוקייס שירים שהם תקשורתיים בליריקה שלהם, כל פזמון בכל אחד מהשירים יכול להדהד בקלות אצל מגוון רחב מאוד של אנשים, ועדיין לקבל פרשנויות אינדיבידואליות." קרן*

**תמר שכטר -** [לצפייה בלייב EP](https://youtu.be/kdDIMW5fOgo)

תמר שכטר, זמרת-יוצרת, ירושלמית ברמ"ח אבריה, ממייסדות קהילת המוזיקאים הירושלמית (אממ"י), כותבת, מלחינה ומופיעה כבר קרוב לעשור. סטודנטית לפסיכולוגיה וקוגניציה ועוסקת בחינוך בלתי פורמלי. תמר מתעסקת בלראות את הטוב שבבני אדם ולתת להם את האומץ לחיות באופן שבו הם היו רוצים לחיות.

**אוריה הרוש -** [לצפייה בלייב EP](https://youtu.be/cjrCYV9KxjE)

אוריה הרוש הוא יוצר צעיר שכותב ומלחין מוזיקת פופ עכשוויות, איכותית ועמוקה דרך יצירת שפה פנימית ורוחנית שייחודית לו. הרוש מנגן על עוד ופיתח שפה חדשה בנגינה על עוד, תוך שילוב אלמנטים מודרנים והתייחסות לנגינה המסורתית.

**נמרוד קינן -** [לצפייה בסינגל](https://youtu.be/mwzpbrQlSQA)

לב היצירה הוא בכתיבה עברית עשירה ופיוטית. נמרוד ממלא את שיריו במקצבים סוחפים ועם זאת בעדינות נוגה ושירה רכה. במוזיקה שלו חושף גבריות רגישה הנעה בין אופטימיות גדולה לקושי וכאב, שירי אהבה מתוקים ושירים עצובים שיורדים לעומק הלב.

לכל המוזיקה בספוטיפיי - [כאן](https://bit.ly/454FWSK)

ליצירת קשר: שניר להב מנהל הפרויקט [0546738240](https://wa.me/972546738240)

מייל: info@ammi.org.il